 

**YMDDIRIEDOLAETH JAMES PANTYFEDWEN**

**Canllawiau wrth ymgeisio am grantiau tuag at gyrsiau hyfforddiant Cristnogol**

1. Mae’r Ymddiriedolwyr yn cyfarfod deirgwaith y flwyddyn er mwyn trafod ceisiadau, ym mis Mawrth, mis Gorffennaf a mis Tachwedd. Bydd angen i unrhyw gais gyrraedd Swyddfa’r Ymddiriedolaeth o leiaf fis cyn y cyfarfod.
2. Gellir gwneud cais am grant i helpu gyda chostau cyrsiau hyfforddi dwys i weinidogion, gweithwyr Cristnogol, blaenoriaid ac arweinwyr Cristnogol yng Nghymru, cyrsiau a fydd yn cyfrannu’n uniongyrchol at ddatblygiad gweinidogaeth a chenhadaeth. (Nid yw’r rhain yn cynnwys cyrsiau uwchraddedig mewn Prifysgolion).
3. Er mwyn dod o fewn canllawiau’r Ymddiriedolaeth rhaid i’r ymgeisydd fod yn aelod neu’n ymwneud yn gyson ag eglwys Gristnogol yng Nghymru.
4. Gellir gwneud cais am hyd at 50% o gost unrhyw gwrs hyfforddi fydd yn datblygu gweinidogaeth neu genhadaeth yr ymgeisydd o fewn ei gymdeithas eglwysig a’i gymuned.
5. Mwyafswm y grant a gynigir mewn unrhyw achos fydd £2,000.
6. Bydd yr Ymddiriedolwyr yn talu sylw penodol i:
(i) bwrpas a gwerth y cwrs;
(ii) awydd a brwdfrydedd yr ymgeisydd i ddilyn y cwrs;
(iii) gefnogaeth a thystlythyrau pwrpasol gan arweinydd yr eglwys neu’r enwad.
7. Bydd rhaid cyflwyno derbynneb/derbynebau am gost y cwrs neu’r hyfforddiant cyn y telir y grant.